Kamu bisa jelasin ke aku soal Budaya Yahudi sekular dalam bahasa melayu?

Budaya Yahudi Sekular merangkumi banyak fenomena yang berkait. Terutamanya, ia merupakan kebudayaan komuniti-komuniti Yahudi yang sekular, tetapi ia juga boleh merangkumi sumbangan-sumbangan kebudayaan individu-individu yang mengaitkan diri dengan orang Yahudi sekular, atau juga orang Yahudi yang warak yang bekerja di kawasan-kawasan kebudayaan yang umumnya tidak dianggap sebagai berkait dengan agama.

Justera itu, perkataan sekular dalam Budaya Yahudi Sekular tidak merujuk kepada jenis orang Yahudi tetapi sebaliknya kepada jenis budaya. Umpamanya, orang Yahudi Ortodoks yang warak yang menulis karya kesusasteraan dan muzik atau menerbitkan filem-filem dengan tema bukan agama dikatakan menyertai Budaya Yahudi Sekular, walaupun mereka bukanlah sekular pada dirinya.

Bagaimanapun, agama Yahudi membimbing pengikut-pengikutnya dalam kedua-dua amalan dan kepercayaan dan oleh itu, telah dirujuk bukan sahaja sebagai sebuah agama, tetapi juga sebagai satu "cara hidup". Oleh sebab identiti ini, agama Yahudi dan budaya Yahudi amat susah dipisahkan dengan jelas. Tambahan pula, bukan semua orang perseorangan atau semua fenomena kebudayaan boleh dikelaskan dengan mudah sebagai "sekular" atau "keagamaan".

Di banyak kawasan dan pada zaman-zaman yang berbeza, umpamanya di dunia Yunani pada zaman silam, di Eropah sebelum dan selepas Zaman Kesedaran, serta di Amerika Syarikat dan Israel kini, fenomena kebudayaan telah berkembang dengan sifat Yahudi yang kekadang tidak bersifat keagamaan. Sesetengah punca ini berasal daripada agama Yahudi pada dirinya, dengan sesetengahnya daripada interaksi orang Yahudi dengan orang-orang yang lain di sekelilingnya, dan yang lain kerana dinamik sosial dan kebudayaan di dalam komuniti yang langsung tidak berkait dengan agama pada dirinya.